חשבנו שאנחנו רגילים כבר לסלבס שמשקיעים בחגיגות יום ההולדת של עצמם (ע"ע האירוע הקרוב של בר רפאלי), אבל אז הגיעה אלכסה דול וגילתה לנו שלמעשה עוד לא ראינו כלום.
יוצאת "המירוץ למיליון" כבר הספיקה לחגוג מספר פעמים - בין אם מדובר במסיבה שארגן לה החבר רז זלצרמן או באירוע שהיא הרימה בעצמה לאחר מכן - אבל כל זה, מסתבר, לא מספיק: רשמו לעצמכם חגיגה נוספת.
גם הפעם מי שחתום על ההפקה הוא זלצרמן, שהחליט להפתיע את אלכסה עם ציון אחרון (עד להודעה חדשה לפחות) של 22 האביבים שמלאו לזוגתו - בצורת לילה במלון הבוטיק "דן" בירושלים.
מה עומד מאחורי תמונת העירום של בר רפאלי?
השניים, מיותר לציין, זכו ליחס וי.איי.פי, כאשר בין פינוק לפינוק הם יוצאים להסתובב בשוק, לבקר באתרים היסטוריים ולבסוף גם לארוחת צהריים במסעדת "מחניודה" של אסף גרניט. ולנו? לנו יש תמונות. גם סוג של חגיגה.